Ubulwelwe be-Ebola

Ubulwelwe be-Ebola nofana (EVD) I-Ebola nomulwana wokopha iingazi okhambisana nomgomani (EHF) mimulwana ebangwa bulwelwe bevayirasi ebizwa nge- Ebola. Amatshwayo athoma ukubonakala phakathi kwamalanga amabili ukuya eemvekeni eentathu ngemva sewungenwe bulwelwe lobu, njengomgomani ongapheliko, umphimbo obabako onesilonda, imisipha ebuhlungu kanye nehloko esawula kabuhlungu. Kesinye isikhathi ungahlanza, uphakanyelwe ziimbindi nesifo sokurhuda, kuzokwenza bona amaphaphu kanye neso zingasasebenzi kuhle. Nasele sekufike lapha, abanye baba nomraro wokopha iingazi.

Umulwana lo ungangena nawuthintana neengazi zomuntu ophethwe ngibo nofana umjuluko nanyana okunye nokunye okusamanzana okuvela (eenlwaneni kumaphelaphelana nofana iimfene). Bekube nje umulwana akukatholakali bona ungangena ngokuwurhogela emmoyeni. Kukholelwa bonyana abomaphelaphelani bakwazi ukuphatha ubugulo lobu kodwana wona angaphathwa ngiwo. Kwaba khona umuntu otheleleke ngomulwana lo, umulwana lo ungatheleleka kabanye abantu godu ngesikhathi esifitjhani. Amadoda angasinda ngemva kokulatjhwa angathelela abanye abantu ngokuthunda imbewu yabo lokha nabaya emsemeni nakungakapheli iinyanga ezimbili. Lokha nakufanele uhlahlutjwe nofana uhlolelwe ubulwelwe lobu be-ebola kufanele izifo ezifana nomalalahlengezela, isifo sokurhuda kanye omulwana wokopha iingazi okhambisana nomgomani inganakwa ukwenzelela ukuthola imiphumela ekungiyo. Ukuqinisekisa umrabhu womraro wobulwelwe lobu amasampula weengazi ayathathwa ayokuhlolelwa ubugulo nesivikelasifo seengazini kanye ne i-RNA lobu kanye nengongwana ebanga ubugulo lobu.

Ukuvikela ubugulo lobu kungaphungula ukuthelelana hlangana neemfene kanye neemfarigi ezingenwe bugulo lobu bukhandelwe bona bungayi ebantwini. Lokhu kungenziwa ngokobana kuhlolwe iinlwana lezi ukobana zinabo ukugula lokhu  na, nakutholakala bona zinabo kungenzeka bona zibulawe bese kugujelwa imizimba yazo. Lokha nawupheka inyama bese wembatha izambatho zokuzivikela nakho kungakusiza, ukwembatha izambatho zokuzivikela lokha nawuhlala nofana ukwaloyo muntu ongenwe bugulo lowo kanye nokuhlamba izandla ngesibha. Amasampula wananyana yini esamanzana yalabo bantu abangenwe mumulwana lo kufanele zitjhejwe khulu, ubalekele ukuthintana nazo.

Ayikho intatha elapha ubulwelwe lobu; imizamo yokobana kusizwe abantu abangenwe bulwelwe lobu kukobana kwenziwe umtswako (banikelwe amanzi anetswayi) ukobana bawasele nofana bafakwe amadribhu azobangenisela okusamanzana emzimbeni wabo. Ubulwelwe lobu buneembalobalo eziphezulu zabantu abafako: nabangenwe ngibo ubulwelwe lobu, i-ebola ingabulala pheze isiquntu-50% nofana i-90% yabantu abatheleleke ngayo. I-EVD yathoma ukwazakala endaweni enarheni ye Sudan kanye ne- Democratic Republic of Congo. Ubulwelwe lobu butholakala khulu eenarheni zethrophigi zenarhakazi yeAfrika Iphakathi le-Sehara ye-Afrika. Ngo-1976 (ukutholakala kwabo ubulwelwe lobu] ukufikela ngo-2013, besele ingene yatheleleka ebantwini abangaphasii kwe-1000. Ukuqubuka kobulwelwe lobu obukhulu obungazange khebubonwe ngilobu bamuva nje ngebe 2014 Tjhingalanga ye-Afrika Ukuqubuka kwe-Ebola, sebele bungene eenarheni Guinea, Sierra Leone, Liberia begodu ingatheleka ingene ne Nigeria. Ukusukela ngoRhoboyi 2014 sele kubikwe bona kunabantu esele bangenwe bulwelwe lobu abayi-1600. Imizamo yona iyenziwa bona kutholakalle intatha/isihlahla esingalapha ubulwelwe lobu, kodwana okwanje asikho kwatholakala ipengu yakhona.

 Isikhombiso selwazi 

 IBhibhliyografu








 Okuhlanganiswe nalokhu okunye 

 ViralZone: Ebola-like viruses – Virological repository from the Swiss Institute of Bioinformatics
 CDC: Ebola hemorrhagic fever – Centers for Disease Control and Prevention, Special Pathogens Branch
 WHO: Ebola haemorrhagic fever – World Health Organization, Global Alert and Response
 Virus Pathogen Database and Analysis Resource (ViPR): Filoviridae
 3D macromolecular structures of the Ebola virus archived in the EM Data Bank(EMDB)
 Google Map of Ebola Outbreaks
 WHO recommended infection control measures